Α.Ο. Λαρισαϊκός

Ο **Αθλητικός Όμιλος Λάρισας Λαρισαϊκός** είναι ποδοσφαιρικός σύλλογος από την πόλη της Λάρισας, που ιδρύθηκε το 1930. Συμμετείχε στις πρώτες διοργανώσεις της Ε.Π.Σ. Θεσσαλίας τη δεκαετία του 1930, της Ε.Π.Σ. Λάρισας από το 1960 αλλά και της Β΄ Εθνικής από το 1959-60 έως 1963-64 και το 1964 συγχωνεύεται και διαλύεται, συμμετέχοντας στη δημιουργία της Α.Ε. Λάρισας. Έδρα του είναι το Δημοτικό γήπεδο του Βιολογικού στη Νέα Σμύρνη.

## Ιστορία
### ΑΠΟ Λαρισαϊκός
Ο **Αθλητικός Ποδοσφαιρικός Όμιλος Λάρισας Λαρισαϊκός** ιδρύθηκε στα 1930, από τον Αχιλλέα Καρανάσιο και προήλθε από μια συνοικιακή ομάδα των Σουφλαρίων (σημερινή συνοικία Αγίων Σαράντα) «Αθηνά». Συμμετείχε στα πρωταθλήματα της ΕΠΣ Θεσσαλίας μεταπολεμικά πρωτοεμφανίστηκε όμως την περίοδο 1932-33 στο «Κύπελλο Πόλεων» της ΕΠΣΘ, με έδρα το Στάδιο Αλκαζάρ.

Ήταν πρωταθλήτρια του ομίλου Λάρισας στο τελευταίο πρωτάθλημα πριν την απόσχιση των ομάδων της Λάρισας από την ΕΠΣ Θεσσαλίας το 1960 και έτσι συμμετείχε και στην πρώτη διοργάνωση της Β' Εθνικής το 1959-60, αλλά και πρωταθλήτρια του πρώτου πρωταθλήματος της ΕΠΣ Λάρισας το 1960-61 συμμετέχοντας εκ νέου στη Β' Εθνική εκείνης της χρονιάς.Το 1961-62 κερδίζει την πρώτη θέση στον ομιλό της , εξασφαλίζοντας θέση στη μόνιμη, πια, Β' Εθνική της επόμενης περιόδου , αλλά δεν καταφέρνει να κερδίσει και την άνοδο στην Α' Εθνική στους αγώνες κατάταξης μεταξύ των νικητών των ομίλων που ακολούθησαν.
Το 1963-64 υποβιβάζεται τελικά από την Β' Εθνική και θα επέστρεφε στα τοπικά πρωταθλήματα, αλλά ακολουθεί η συγχώνευση των ομάδων της Λάρισας για τη δημιουργία της ΑΕΛ και ο Λαρισαϊκός παύει να υφίσταται (Πρόεδρος o Κούρτης Θεόδωρος, Αναπλ. o Μπαζάκας Σπύρος).

Στα πέντε χρόνια που αγωνίστηκε σε Β' Εθνική αντιμετώπισε ιστορικούς αντιπαλους όπως Νίκη Βόλου, Φωστήρας, Α.Ο. Αιγάλεω, Ολυμπιακός Βόλου, Εδεσσαϊκός, Γ.Α.Σ. Βέροια, και Φ.Α.Σ. Νάουσα. 

### Διαχρονική Πορεία στη Β΄ Εθνική

### Η Ίδρυση της Α.Ε. Λάρισας (1964)
Το Μάιο/Ιούνιο του 1964,συμμετέχοντας στη δημιουργία της Α.Ε. Λάρισα (Άρης Λάρισας, Γ.Σ. Ηρακλής Λάρισας, Τοξότης Λάρισας), αφού παραχώρησε ένα σημαντικό αριθμό παικτών στην καινούρια ομάδα της πόλης συγχωνεύτηκε τελικά με μια άλλη ομάδα της Λάρισας, τον **Πελασγικό** δημιουργώντας τη σύγχρονη Πελασγιώτιδα, σύλλογο που υφίσταται μέχρι σήμερα με τμήματα ποδοσφαίρου καλαθοσφαίρισης και πετοσφαίρισης . Στην ΑΕΛ παραχώρησε την βασική ομάδα του 1963-63: Λάκη Δεληζώνα (τερματοφύλακα), Μιχάλη Καρέλια, Γιάννη Γιαλαμά, Νίκο Γιάτσιο, Δημήτρη Ζάμπα, Γιώργο Χατζίδη και Βασίλη Κυριάκο, Βασίλη Παπακωνσταντίνου, Αλέκο Κυριακίδη.

### Συννεφιασμένη Κυριακή
Ο Λαρισαϊκός είναι η ομάδα για την οποία γράφτηκε από τον Λαρισαίο Αλέκο Γκούβερη κατά την δική του εκδοχή, το τραγούδι «Συννεφιασμένη Κυριακή». Eμπνεύστηκε τους στίχους από μια ήττα της αγαπημένης του ομάδας, του Λαρισαϊκού, κάποια συννεφιασμένη Κυριακή του 1947, στο μαγαζί «Άσπρα Πουλιά». Σε ψηφοφορία του περιοδικού Δίφωνο τον Μάιο του 1999, ψηφίστηκε ως το καλύτερο ελληνικό τραγούδι του 20ού αιώνα.

## Σύγχρονη εποχή
Επανιδρύθηκε το 1976 με ονομασία «**Αθλητικός Όμιλος Λάρισας Λαρισαϊκός**» που συμμετέχει μέχρι σήμερα στα πρωταθλήματα της Ε.Π.Σ. Λάρισας με έδρα στη συνοικία των Σουφλαρίων. Μέχρι και τη δεκαετία του 1990 υπήρχε και ο Ολυμπιακός Σουφλαρίων στην περιοχή, με τον οποίο ανέπτυξε μια μικρή αντιπαλότητα. Έχει μία παρουσία στην Εθνική ερασιτεχνική κατηγορία την περίοδο 1984-85 κερδίζοντας την άνοδο σε μπαράζ με τον Τοξότη Λάρισας του Βασίλη Καραπιάλη παρουσία χιλιάδων θεατών στο Αλκαζάρ τον Μάιο του 1984.Μετά από μια σεζόν στη Δ' Εθνική επέστρεψε στο τοπικό πρωτάθλημα Λάρισας όπου έμεινε τα επόμενα χρόνια και εν συνεχεία υποβιβάστηκε από την Α' ΕΠΣΛ. Τον Μαϊο του 1988 όμως επέστρεψε στην Α' κατηγορία αως πρωταθλητής του 2ου ομίλου, με δεύτερη την Πελασγιώτιδα.. 

Τις περιόδους 1996-97  και 1997-98 αγωνίστηκε στη Β' ΕΠΣΛ με στόχο την άνοδο και με αντιπάλους όπως οι Άρης Λάρισας, ΑΟ Ίκαρος Νεάπολης, ΑΠΟ Χαραυγή, Αμπελωνιακός, Δωτιέας Αγιάς, Οικονόμος Τσαριτσάνης, AO Διογένης, ΣΦΑΝ Κίσσαβος, AO Θύελλα Λάρισας, Μαχητής Τερψιθέας, Α.Ο. Πελασγιώτις Λάρισας, Πηνειός, ΓΣ Αναγέννηση Φαρσάλων. Το ρόστερ της περιόδου 1997-98 με προπονητή το Γιώργο Κουτσιμπάνη ήταν: Αντ.Ζήκος (τερματοφύλακας), Σπυρόπουλος, Γ.Σέντζας, Καραϊσκός, Πατσώνης, Φωλίνας, Κ.Μότσιας, Αντωνιάδης, Φ.Γιαννακός, Ευθυμιάδης, Ζαχείλας, Βλάχος, Ι.Σέντζας, Τατίας, Β.Σέντζας, Αλεξανδρής, Ντούρος, Μουστάκας, Λίτσας, Γκόλτσος.

To 2009-10 ο Λαρισαϊκός του επί σειρά ετών προέδρου Τάκη Δημητσά τελικά επέστρεψε στην Α' ΕΠΣΛ, ενω στην αρχη της σεζόν είχε φτάσει μέχρι τον τελικό του ιστορικού τουρνουά *Κουκουλιτσιος-Μουσιαρης*. Το ρόστερ της σεζόν 2009-10 αποτελούνταν από τους  ποδοσφαιριστές: Κύρκος (τερματοφύλακας), Κωνσταντάς, Π.Γκέκας, Σέντζας, Ε.Κουτσιμάνης, Κυρίτσης, Θ.Δάσσιος, Γκόγκας, Τοπαλίδης, Φουσίκας, Δ.Τατίας, Κουκουφίκης, Φουσίκας, Σελήνης, Βασιλείου, Κόκκινος, Νταής, Βάσσος, Κωνσταντάς, Κυρίτσης, Καρέλιας, I.Σχοινάς, Μόσιαλος, Χαϊδούλης, Μάρκου, Παγκράτης, Κίτσας.

Τη δεκαετία του 1970 και του 1980 ανέδειξε παίκτες όπως ο τερματοφύλακας Γιώργος Πλίτσης, και o επιθετικός Γιώργος Λιάπης.

Τη σεζόν 2023-24 αγωνίζεται στο πρωτάθλημα της B' Ε.Π.Σ. Λάρισας με προπονητή τον Θοδωρή Γεωργούλα. 

### Πρόεδροι
*  Τάκης Δημητσάς
*  Γιώργος Κατσούλης
*  Χρήστος Γάτος
*  Γιώργος Κοσμίδης
*  Μιχάλης Κόκκινος

### Αξιόλογοι προπονητές
*  Φεραίος Γιαννακός
*  Γιώργος Κουτσιμπάνης
*  Κώστας Παπακωστούλης

### Αξιόλογοι ποδοσφαιριστές
*  Γιώργος Πλίτσης 
*  Γιώργος Λιάπης 
*  Παναγιώτης Φουσίκας 
*  Θοδωρής Γεωργούλας 
*  Θωμάς Δάσσιος
*  Μίμης Κουρούκας
*  Κώστας Μάγγος

**Σύνθεση Ομάδας 2024-25** 

## Παραπομπές


## Πηγές
* 
* 

Κατηγορία:Αθλητικοί σύλλογοι Λάρισας
Κατηγορία:Ιδρύσεις αθλητικών συλλόγων το 1930
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1930